Ministerul Educației anunță că a centralizat rezultatele înregistrate la Evaluarea Națională de absolvenții clasei a VIII-a (înainte de contestații), sesiunea 2019. “Situația statistică generală relevă că dintre cei 146.105 candidați prezenți, 106.838 de candidați au obţinut medii mai mari sau egale cu 5 (cinci)”, precizează Ministerul într-un comunicat remis Edupedu.ro. Ceea ce înseamnă că 73,12% dintre absolvenții de clasa a VIII-a prezenți la Evaluarea Națională 2019 au luat note peste 5, acesta fiind cel mai mic procent din ultimii 5 ani.

Spre comparație, în urmă cu un an rezultatele la Evaluarea Națională înainte de contestații erau următoarele: 73,5% dintre elevi au luat în 2018 note peste 5.



Potrivit rezultatelor anunțate de Minister înainte de contestații, 429 de elevi au încheiat examenul de Evaluare Națională 2019 cu media generală 10.

Rata de participare a fost de 94,2%: 146.105 candidați prezenți dintr-un total de 155.020 de elevi înscrişi.

La examenul de Limba și literatura română au obținut note peste sau egale cu 5 (cinci) 118.074 de candidați (80,6%), iar 1.956 de candidați au fost notați cu 10 (zece).

La proba de Matematică, 91.606 candidați (62,7%) au note peste sau egale cu 5 (cinci), iar 2.535 de candidați au obținut nota 10 (zece).

La limba și literatura maternă, 8.130 de candidați au obținut note mai mari sau egale cu 5.

Opt elevi au fost eliminați din cauza unor tentative de fraudă, lucrările acestora fiind notate cu 1.

Contestaţiile pot fi depuse în cursul acestei zile, în intervalul orar 14:00 – 20:00, iar rezultatele finale vor fi afişate în data de 29 iunie. Rezultatele finale vor fi publicate atât la avizierul unităților de învățământ, cât și online, pe site-ul dedicat – evaluare.edu.ro.

Rezultatele de la Evaluarea Națională din ultimii 16 ani – elevi cu medii peste 5:

Evaluarea Națională 2019: 73,12% note peste 5, înainte de contestații

Evaluarea Națională 2018: 73,5% de note peste 5, înainte de contestații

Evaluarea Națională 2017: 77% (76,9% înainte de contestații)

Evaluarea Națională 2016: 75%

Evaluarea Națională 2015: 79,36% ( 79,3% înainte de contestații)

Evaluarea Națională 2014: 71,12% (70,78% înainte de contestații)

Evaluarea Națională 2013: 75,89% / Anul în care părinții s-au plâns că subiectele au fost ușoare

Evaluarea Națională 2012: 66,12% / Anul în care au fost introduse camere video la evaluare

Evaluarea Națională 2011: 81,79%

Evaluarea Națională 2010: 85,97%

Evaluarea Națională 2009: 88,90%

Evaluarea Națională 2008: 89,93%

Evaluarea Națională 2007: 77,96%

Evaluarea Națională 2006: 67,16%

Evaluarea Națională 2005: 62,39%

Evaluarea Națională 2004: 71,38%

Comparație cu rezultatele de anul trecut

La Evaluarea Națională 2018, înainte de contestații rezultatele arătau că 73,5% dintre elevi au luat note peste 5.

Note de 10 la Evaluarea Națională de anul trecut

La Evaluarea Națională 2018, înainte de contestații au fost 319 absolvenți de clasa a VIII-a cu media generală 10, potrivit HotNews.ro.

La examenul de Limba română de anul trecut obținuseră note “de trecere” 83% dintre elevi, iar nota 10 a fost luată de 2.089 de elevi.

La Matematică, 61,3% dintre elevi au note peste 5 în 2018, iar 1.903 au luat nota 10, potrivit datelor publicate atunci de HotNews.ro.

La Evaluarea Națională 2017, au fost 297 de medii generale 10.

Rezultate procentuale pe județe la Evaluarea Națională 2018: Procentul notelor peste 5 – înainte de contestații:

Alba 79,1%

Arad 68,8%

Argeș 75,8%

Bacău 72,7%

Bihor 70%

Bistrița-Năsăud 75,9%

Botoșani 69,3%

Brașov 74,2%

Brăila 89,5%

București 86,1%

Buzău 73,6%

Caraș-Severin 63,2%

Călărași 63,1%

Cluj 87,8%

Constanța 71,1%

Covasna 67,9%

Dâmbovița 65,8%

Dolj 68,8%

Galați 83,5%

Giurgiu 56,6%

Gorj 71,2%

Harghita 64,2%

Hunedoara 74,8%

Ialomița 69,6%

Iași 77%

Ilfov 68,8%

Maramureș 69,8%

Mehedinți 65,3%

Mureș 69,3%

Neamț 67,9%

Olt 74%

Prahova 86,7%

Satu-Mare 69,6%

Sălaj 73,1%

Sibiu 76,8%

Suceava 73,6%

Teleorman 56,8%

Timiș 69,5%

Tulcea 71%

Vaslui 66,2%

Vâlcea 75,6%

Vrancea 63,5%

Rata de participare anunțată de MEN anul trecut: 94,8%

Și anul trecut, Ministerul Educației a calculat și anunțat rata de participare la examenele Evaluării Naționale prin raportare la absolvenții de clasa a VIII-a înscriși la examen, nu la absolvenții gimnaziului. În consecință, Ministerul a anunțat în 2018 o rată de 94,8% de prezenți la examene, adică 142.847 de candidați prezenți dintr-un total de 150.603 elevi înscrişi.

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA